Gormans arbeider fokuserer på oppvekst i Los Angeles, undertrykkelse, feminisme, rasisme og den afrikanske diasporaen. I 2015 ble hennes bok "The One for Whom Food Is Not Enough" publisert. Hun var en av kunstnerne som opptrådte under Joe Bidens innsettelse som USAs 46. president. Hun fremførte da "The Hill We Climb", et dikt hun i hovedsak skrev etter det amerikanske presidentvalget i november 2020. Sentrale deler av diktet ble dessuten skrevet som en reaksjon på stormingen av den amerikanske kongressen 6. januar 2021.